*Likumprojekts*

**Grozījumi Patērētāju tiesību aizsardzības likumā**

Izdarīt Patērētāju tiesību aizsardzības likumā (Latvijas Republikas Saeimas un Ministru Kabineta Ziņotājs, 1999, 9. nr.; 2002, 1. nr.; 2003, 11. nr.; 2004, 11. nr.; 2005, 24. nr.; 2007, 9., 12. nr.; 2008, 15. nr.; 2009, 13. nr.; Latvijas Vēstnesis, 2009, 194. nr.; 2010, 183., 206. nr.; 2011, 96. nr.; 2013, 193. nr.; 2014, 92., 189. nr.; 2015, 42., 118., 127. nr.; 2016, 123. nr.; 2018, 204. nr.) šādus grozījumus:

1. Papildināt 1. pantu ar 13. punktu šādā redakcijā:

“13) **Tiešsaistes saskarne** – Eiropas Parlamenta un Padomes 2017. gada 12. decembra regulas (ES) 2017/2394 par sadarbību starp valstu iestādēm, kas atbild par tiesību aktu izpildi patērētāju tiesību aizsardzības jomā, un ar ko atceļ Regulu (EK) Nr. 2006/2004 (turpmāk – Regula Nr. 2017/2394) 3.panta 15.punktā minētā tiešsaistes saskarne.”

1. Izteikt 8. panta piekto daļu šādā redakcijā:

“(5) Lai, saskaņā ar šā panta 4.4 daļu izvērtētu patērētāja spēju atmaksāt kredītu vai galvinieka spēju izpildīt no galvojuma līguma izrietošās saistības, kredīta devējam ir tiesības pieprasīt un ar kredītinformācijas biroja starpniecību saņemt:

1. Valsts ieņēmumu dienesta izziņu par patērētāja ienākumiem, normatīvajos aktos noteiktajā kārtībā;
2. Valsts sociālās apdrošināšanas aģentūras rīcībā esošo informāciju par iepriekšējā taksācijas gada un kārtējā taksācijas gada (no gada sākuma) laikā patērētājam izmaksāto pensiju, pabalstu vai atlīdzību.”
3. 8.3 pantā:

aizstāt otrajā daļā vārdus “kreditēšanas pakalpojumu sniedzējs” ar vārdiem “kredītu devējs un kredītu starpnieks” attiecīgā locījumā un skaitlī;

aizstāt otrajā daļā vārdu “zīmolvārds” ar vārdiem “preču zīme” attiecīgajā locījumā;

svītrot otrajā daļā vārdus “tai skaitā sponsorēšanas”;

papildināt ar trešo daļu šādā redakcijā:

“(3) Šā panta pirmā daļa neattiecās uz studiju kredītu un studējošo kredītu, ko piešķir no valsts budžeta vai kredītiestāžu līdzekļiem ar valsts galvojumu.”

1. Aizstāt 23.panta 5.punkta vārdus “25.panta astotajā daļā” ar vārdiem “26.18 panta pirmās daļas 2.punktā, trešajā daļā un ceturtās daļas 1.punktā”.
2. Izslēgt 25.panta astoto, 8.1, 8.2, 8.3, 8.4, 8.5, devīto un desmito daļu un 25.1 pantu.
3. 26 pantā:

izteikt piektās daļas trešo teikumu šādā redakcijā:

“Ja iesniegumā norādīta elektroniskā pasta adrese, pa kuru iespējams sazināties ar patērētāju, Patērētāju tiesību aizsardzības centrs vai cita iestāde, kuras kompetencē ir attiecīgās jomas uzraudzība un kontrole, ir tiesīgi atbildi nosūtīt tikai uz norādīto elektroniskā pasta adresi, parakstītu ar drošu elektronisko parakstu, ja vien patērētājs nav norādījis, ka vēlas saņemt atbildi papīra formā, vai ja patērētājam nav aktivizēta oficiālās elektroniskās adreses konta.”;

papildināt astoto daļu pēc vārda “lūdzis” ar vārdiem “palīdzību strīda risināšanā”.

1. 26.1 pantā:

papildināt ar (4.1) daļu šādā redakcijā:

“(41) Pārdevējs vai pakalpojuma sniedzējs, saņemot patērētāja rakstveida iesniegumu, ir tiesīgs pieprasīt patērētājam uzrādīt vai nodot strīda preci.”;

desmitās daļas 1.punktu izteikt šādā redakcijā:

“1) Patērētāju tiesību aizsardzības centrā, lai saņemtu palīdzību strīda risināšanā vai strīdu risinātu Patērētāju strīdu risināšanas komisijā;”;

izslēgt desmitās daļas 3.punktu.

1. 26.3 pantā:

papildināt ar (4.1) daļu šādā redakcijā:

“(41) Komisija izskata strīdu, ja Patērētāju tiesību aizsardzības centra sniegtā palīdzība strīda risināšanā nav nodrošinājusi rezultātu un attiecīgajā jomā ir iespējams sasaukt Patērētāju strīdu risināšanas komisiju strīda risināšanai.”

aizstāt piektās daļas 3.punkta vārdus “kā arī tad, ja strīda risināšana ir ārpustiesas strīdu risinātāja kompetencē” ar vārdiem “vai tiesa”;

papildināt piektās daļas 9.punktu pēc vārda “zaudējumiem” ar vārdiem “morālo kaitējumu”.

1. Izteikt 26.7 panta otrās daļas 5.punktu šādā redakcijā:

“5) apliecinājumu, ka strīds par iesniegumā minēto jautājumu netiek un nav ticis izskatīts pie cita ārpustiesas strīdu risinātāja, ja attiecīgajā jomā tāds ir izveidots.”

1. 26.8 pantā:

papildināt trešo daļu pēc vārda “patērētājam” ar vārdiem “ ja pārdevējs vai pakalpojuma sniedzējs tajā ir piedāvājis strīda risinājumu.”;

papildināt ar sesto daļu šādā redakcijā:

“(6) Ja, sniedzot palīdzību, Patērētāju tiesību aizsardzības centrs iepriekš saņēmis pārdevēja vai pakalpojuma sniedzēja atteikumu vai piedāvātais risinājums neapmierināja patērētāju, tad, saņemot iesniegumu par strīda izskatīšanu, strīda puses tiek informētas par strīda izskatīšanas nodošanu Komisijai.”

1. Izteikt 26.11 panta sesto daļu šādā redakcijā:

“(6) Ja līdz Komisijas lēmuma pieņemšanas brīdim strīda puses vienojas par strīda risinājumu, strīda izskatīšana ir uzskatāma par izbeigtu.”

1. 26.12 pantā:

izteikt 1.1 daļu šādā redakcijā:

“(11)Komisija var lemt par ekspertīzes izdevumu atlīdzināšanu patērētājam, ja Komisija lēmumā apmierina patērētāja prasību vai, ja pārdevējs vai pakalpojuma sniedzējs ir piekritis izpildīt patērētāja prasību vai patērētāju apmierina pārdevēja vai pakalpojuma sniedzēja piedāvātais risinājums.”;

papildināt ar 1.2 daļu šādā redakcijā:

“(12) Komisija var lemt par alternatīvu strīda risinājumu, ja patērētāja izvirzītā prasība neatbilst normatīvajos aktos noteiktajam vai ir nesamērīga.”

papildināt sestās daļas 3. punktu aiz vārdiem “elektronisko pastu” ar vārdiem “vai uz oficiālo elektronisko adresi”.

1. Papildināt likumu ar VI4 nodaļu šādā redakcijā:

“**VI4 nodaļa. Patērētāju kolektīvo interešu uzraudzība**

**26.13 pants. Patērētāju kolektīvo interešu uzraudzības iestāde**

(1) Patērētāju kolektīvo interešu uzraudzību atbilstoši kompetencei veic Patērētāju tiesību aizsardzības centrs.

(2) Patērētāju tiesību aizsardzības centrs veic patērētāju kolektīvo interešu uzraudzību atbilstoši noteiktajām uzraudzības prioritātēm, izvērtējot esoša vai iespējama pārkāpuma ietekmi uz patērētāju kolektīvajām interesēm:

1. pēc savas iniciatīvas, tai skaitā pamatojoties uz personas iesniegumu;
2. pamatojoties uz patērētāju tiesību aizsardzības biedrības iesniegumu;
3. pamatojoties uz tādas iestādes sniegtu informāciju, kuras kompetencē ir attiecīgās jomas uzraudzība un kontrole;
4. pamatojoties uz iesniegumu, ko iesniegusi Eiropas Savienības dalībvalsts iestāde, kura ir iekļauta Eiropas Savienības Oficiālajā Vēstnesī publicētajā tādu dalībvalstu iestāžu sarakstā, kuras ir tiesīgas pieņemt nolēmumu sakarā ar kompetentās iestādes iesniegumu par Eiropas Savienībā izdarīto patērētāju tiesību pārkāpumu;
5. pamatojoties uz kompetentās iestādes lūgumu, atbilstoši Regulai Nr. 2017/2394.

(3) Patērētāju tiesību aizsardzības centrs, saņēmis personas iesniegumu par netaisnīgiem līguma noteikumiem vai citu patērētāju tiesību aizsardzības normatīvo aktu pārkāpumu, izvērtē, vai ir pieļauts patērētāju tiesību pārkāpums, kas radījis vai varētu radīt būtisku kaitējumu patērētāju kolektīvajām interesēm. Ja no iesniegumā sniegtās informācijas un tam pievienotajiem materiāliem neizriet, ka pieļauts patērētāju tiesību pārkāpums, kas radījis vai varētu radīt būtisku kaitējumu patērētāju kolektīvajām interesēm, Patērētāju tiesību aizsardzības centrs ir tiesīgs neuzsākt administratīvo lietu. Šādā gadījumā Patērētāju tiesību aizsardzības centrs sagatavo personai atbildi.

(4) Izskatot personu iesniegumus par patērētāju tiesību pārkāpumiem, kas skar vai varētu skart patērētāju kolektīvās intereses, Patērētāju tiesību aizsardzības centrs veic uzraudzības pasākumus prioritārā secībā, ņemot vērā:

1. gada darba plānā noteiktās uzraudzības prioritātes;
2. iestādes rīcībā esošos resursus;
3. par konkrēto personu un konkrēto pārkāpumu saņemto iesniegumu un cita veida sūdzību skaitu;
4. iespējamo vai nodarīto kaitējumu patērētāju kolektīvajām interesēm;
5. pārkāpuma raksturu un ilgumu;
6. konkrēto tirgus sektoru.

(5) Izvērtējot ražotāja, pārdevēja vai pakalpojuma sniedzēja darbības vai rīcības atbilstību patērētāju kolektīvajām interesēm, Patērētāju tiesību aizsardzības centrs ir tiesīgs:

1. pieprasīt un saņemt no ražotāja, pārdevēja vai pakalpojuma sniedzēja un citām fiziskajām un juridiskajām personām visu lietas būtības noskaidrošanai nepieciešamo informāciju, dokumentus un citus pierādījumus, neatkarīgi no veida vai formāta un neatkarīgi no datu nesēja vai vietas, kurā tie tiek glabāti, kā arī mutvārdu paskaidrojumus;
2. pieprasīt un saņemt no elektronisko sakaru komersanta Elektronisko sakaru likuma 70.panta 8.1 daļā minētos noslodzes datus;
3. pieprasīt un saņemt augstākā līmeņa domēna reģistra vai domēna vārda reģistratūras rīcībā esošo informāciju par domēna vārda lietotāju un domēna vārda reģistrācijas līgumu;
4. pieprasīt un saņemt informāciju no kontu reģistra;
5. veikt nepieciešamos pārbaudes pirkumus vai pasūtījumus, tai skaitā neatklājot pārbaudes faktu, neatklājot pārbaudes veicēju identitāti vai izmantojot citu pārbaudes veicēja identitāti.

(6) Ja ražotājs, pārdevējs vai pakalpojumu sniedzējs, kura darbības vai rīcības atbilstību patērētāju kolektīvajām interesēm Patērētāju tiesību aizsardzības centrs izvērtē, nesniedz Patērētāju tiesību aizsardzības centra pieprasīto informāciju vai sniedz to nepilnīgi, Patērētāju tiesību aizsardzības centram ir tiesības uzskatīt, ka tas nevar pamatot savas darbības vai rīcības atbilstību.

(7) Patērētāju tiesību aizsardzības centrs norīko Eiropas patērētāju palīdzības tīklu Latvijā un, pamatojoties uz iesniegumu, Latvijā reģistrētu patērētāju tiesību aizsardzības biedrības izdot Regulas Nr. 2017/2394 27.pantā minētos ārējos brīdinājumus. Patērētāju tiesību aizsardzības biedrība var tikt norīkota, ja tā atbilst šādiem kritērijiem:

1. patērētāju tiesību aizsardzības biedrība darbojas saskaņā ar tās statūtiem un normatīvajiem aktiem;
2. patērētāju tiesību aizsardzības biedrībai ir pieredze sadarbībā ar Patērētāju tiesību aizsardzības centru vai citu iestādi, kura uzrauga kādu no Regulas Nr.2017/2394 pielikumā uzskaitītajiem Eiropas Savienības tiesību aktiem.

(8) Patērētāju tiesību aizsardzības centrs informē Eiropas Komisiju par šī panta septītajā daļā minēto norīkoto tiesību subjektu sarakstu vai par tā izmaiņām.

**26.14 pants. Procesuālās darbības**

(1) Lietas būtības noskaidrošanai par pārkāpumu, kas skar patērētāju kolektīvās intereses, pamatojoties uz tiesneša lēmumu, Patērētāju tiesību aizsardzības centrs ir tiesīgs:

1. policijas klātbūtnē bez iepriekšēja brīdinājuma iekļūt ražotāja, pārdevēja, pakalpojuma sniedzēja vai citas personas īpašumā, valdījumā vai lietošanā esošajās neapdzīvojamās telpās, transportlīdzekļos, dzīvokļos, būvēs un citos kustamos un nekustamos objektos, kas tiek izmantoti saimnieciskajai vai profesionālajai darbībai, atvērt tos un tajos esošās glabātavas, nenodarot tām būtiskus bojājumus. Pārmeklēšanas laikā Patērētāju tiesību aizsardzības centra amatpersonas ir tiesīgas:
2. aizliegt pārmeklēšanas un apskates vietā esošajām personām bez atļaujas atstāt šo vietu, pārvietoties un sarunāties savā starpā līdz procesuālo darbību beigām;
3. piekļūt visiem dokumentiem, datiem vai informācijai (arī komercnoslēpumu saturošai informācijai) neatkarīgi no veida vai formāta un neatkarīgi no datu nesēja vai vietas, kurā tie tiek glabāti;
4. izņemt mantas un dokumentus;
5. veikt elektroniskās informācijas sistēmā saglabāto ziņu (datu) izdrukāšanu vai ierakstīšanu elektroniskās informācijas nesējos;
6. pieprasīt un saņemt no ražotāja, pārdevēja vai pakalpojuma sniedzēja pārstāvjiem un darbiniekiem rakstveida vai mutvārdu paskaidrojumus par faktiem, informāciju, datiem vai dokumentiem un fiksēt atbildes.
7. pieprasīt un saņemt informāciju no personām, tai skaitā maksājumu pakalpojumu sniedzēju rīcībā esošās neizpaužamās ziņas, lai izsekotu finanšu plūsmas, finanšu plūsmās iesaistīto personu identitāti vai noskaidrotu maksājumu kontu informāciju;
8. pieprasīt un saņemt no elektronisko sakaru pakalpojumu sniedzējiem un citām personām informāciju, lai izsekotu datu plūsmas un noskaidrotu datu plūsmās iesaistīto personu identitāti, tostarp, saglabājamos datus Elektronisko sakaru likumā noteiktajā kārtībā, ja tāda informācija ir elektronisko sakaru komersanta rīcībā.

(2) Šā panta pirmās daļas 1. punktā minēto procesuālo darbību laikā pēc Patērētāju tiesību aizsardzības centra amatpersonu pieprasījuma ražotāja, pārdevēja vai pakalpojumu sniedzēja vai tā pārstāvju un darbinieku un citu ar izmeklējamo pārkāpumu saistīto personu pienākums ir:

1. nodrošināt piekļuvi jebkurām to īpašumā, valdījumā vai lietošanā esošajām neapdzīvojamām telpām, transportlīdzekļiem, dzīvokļiem, būvēm un citiem kustamiem un nekustamiem objektiem, kas tiek izmantoti saimnieciskajai vai profesionālajai darbībai, atverot tos un tajos esošās glabātavas;
2. nodrošināt piekļuvi jebkurā veidā un formā sastādītiem vai uzglabātiem dokumentiem, kā arī elektroniskās informācijas sistēmā saglabātajām ziņām (datiem);
3. Patērētāju tiesību aizsardzības centra amatpersonu noteiktā termiņā sniegt pilnīgu un patiesu pieprasīto informāciju;
4. izsniegt pieprasītos dokumentus, dokumentu kopijas (norakstus) vai izrakstus un normatīvajos aktos noteiktajā kārtībā apliecināt to pareizību.

(3) Valsts policija nodrošina sabiedrisko kārtību, Patērētāju tiesību aizsardzības centra amatpersonām izpildot šā panta pirmās daļas 1. punktā minētās procesuālās darbības.

**26.15 pants. Atļauja procesuālo darbību veikšanai**

(1) Par atļauju veikt šā likuma 26.14 pantapirmajā daļā minētās procesuālās darbības lemj rajona (pilsētas) tiesas tiesnesis pēc Patērētāju tiesību aizsardzības centra juridiskās adreses.

(2) Iesniegumā par atļauju veikt šā likuma 26.14 pantapirmās daļas 1.punktā minētās procesuālās darbības Patērētāju tiesību aizsardzības centrs norāda ražotāju, pārdevēju, pakalpojuma sniedzēju vai citu personu, pie kuras veicamas procesuālās darbības, un objektu vai vietu, kurā tiks veiktas šīs darbības, šo darbību veikšanas mērķi un nepieciešamības pamatojumu, kādā administratīvajā lietā tiks veiktas šīs darbības, kā arī, ciktāl tas ir zināms, kādas mantas, informācija vai dokumenti tiks meklēti vai pieprasīti*.*

(3) Iesniegumā par atļauju veikt šā likuma 26.14 pantapirmās daļas 2. vai 3.punktā minētās procesuālās darbības Patērētāju tiesību aizsardzības centrs norāda, ražotāju, pārdevēju, pakalpojuma sniedzēju vai citu personu, par kuru pieprasa informācija, šo darbību mērķi un nepieciešamības pamatojumu, kādā administratīvajā lietā, kāda informācija un kādā apjomā tiks pieprasīta, un no kura maksājumu pakalpojumu sniedzēja vai elektronisko sakaru komersanta pieprasīs informāciju*.*

(4) Tiesnesis 72 stundu laikā izskata Patērētāju tiesību aizsardzības centra iesniegumu un citus dokumentus, kas pamato nepieciešamību veikt šā likuma 26.14 pantapirmajā daļā minētās procesuālās darbības, un pieņem lēmumu par darbību atļaušanu vai par atteikumu. Tiesneša lēmumu nosūta Patērētāju tiesību aizsardzības centram 24 stundu laikā no lēmuma pieņemšanas brīža.

(5) Lēmumā par šā likuma 26.14 pantapirmās daļas 1.punktā minēto procesuālo darbību atļaušanu tiesnesis norāda ražotāju, pārdevēju, pakalpojuma sniedzēju vai personu, pie kuras veicamas procesuālās darbības, un objektu, kurā tiks veiktas šīs darbības, šo darbību veikšanas mērķi un nepieciešamības pamatojumu, kādā administratīvajā lietā tiks veiktas šīs darbības, kā arī, ciktāl tas ir zināms, kādas mantas, informācija vai dokumenti tiks meklēti vai pieprasīti, un procesuālo darbību izpildes termiņu.

(6) Lēmumā par šā likuma 26.14 pantapirmās daļas 2. vai 3.punktā minēto procesuālo darbību atļaušanu tiesnesis norāda ražotāju, pārdevēju, pakalpojuma sniedzēju vai personu par kuru pieprasāma informācija, šo darbību mērķi un nepieciešamības pamatojumu, kādā administratīvajā lietā, kāda informācija un kādā apjomā tiks pieprasīta, no kura maksājumu pakalpojumu sniedzēja vai elektronisko sakaru komersanta pieprasīs informāciju, un procesuālo darbību izpildes termiņu.

(7) Ražotājam, pārdevējam, pakalpojumu sniedzējam vai personai, attiecībā uz kuru ir pieņemts lēmums par šā likuma 26.14 pantapirmās daļas 1.punktā minētajām procesuālajām darbībām, pēc procesuālo darbību izpildes ir tiesības iepazīties ar tiesas lietas materiāliem, tiesai nodrošinot ierobežotas pieejamības informācijas neatklāšanu un fizisko personu datu apstrādes prasības.

(8) Par tiesneša lēmumu 10 dienu laikā no tā saņemšanas dienas var iesniegt sūdzību tiesas priekšsēdētājam. Sūdzības iesniegšana neaptur Patērētāju tiesību aizsardzības centra procesuālo darbību veikšanu.

(9) Tiesas priekšsēdētājs šā panta astotajā daļā minēto sūdzību izskata 10 dienu laikā un, ja nepieciešams, uzklausa sūdzības iesniedzēju. Ražotāja, pārdevēja, pakalpojumu sniedzēja vai citas personas sūdzības gadījumā, ja nepieciešams, uzklausa gan sūdzības iesniedzēju, gan Patērētāju tiesību aizsardzības centra pārstāvi. Tiesas priekšsēdētāja lēmums ir galīgs un nav pārsūdzams. Pierādījumi, kas iegūti, pamatojoties uz pārsūdzēto lēmumu, kurš pilnīgi vai daļēji atcelts vai grozīts, nav izmantojami lietā tādā apjomā, kādā ir atzīts šā lēmuma prettiesiskums.

**26.16 pants. Procesuālās darbības protokols**

(1) Šā likuma 26.14 pantapirmās daļas 1. punktā minētās procesuālās darbības Patērētāju tiesību aizsardzības centra amatpersonas fiksē procesuālās darbības protokolā. Protokolam pievieno procesuālās darbības gaitā iegūtās mantas un dokumentus.

(2) Procesuālās darbības protokolā norāda:

1. darbības norises vietu un datumu;
2. darbības veikšanas tiesisko pamatu;
3. laiku, kad darbība sākta un pabeigta;
4. darbības veicēju amatu, vārdu un uzvārdu;
5. protokolētāja amatu, vārdu un uzvārdu;
6. personu — darbības dalībnieku amatu, vārdu un uzvārdu;
7. darbības norises gaitu un konstatētos faktus;
8. procesuālās darbības laikā iegūtās mantas un dokumentus.

(3) Procesuālās darbības veicējs iepazīstina personas, kuras piedalījās attiecīgajā darbībā, ar procesuālās darbības protokola saturu un pielikumiem. Personu izteiktos labojumus un papildinājumus fiksē protokolā. Protokolu kopumā un katru tā lappusi atsevišķi paraksta procesuālās darbības veicējs, protokolētājs un visas personas, kuras piedalījās attiecīgajā darbībā. Ja persona atsakās parakstīties, procesuālās darbības veicējs to atzīmē protokolā, norādot atteikšanās iemeslu un motīvu.

**26.17 pants. Patērētāju tiesību aizsardzības centra pienākumi un personu tiesības procesuālās darbības laikā**

(1) Uzsākot šā likuma 26.14 pantapirmās daļas 1. punktā minētās procesuālās darbības Patērētāju tiesību aizsardzības centra amatpersona izsniedz ražotājam, pārdevējam, pakalpojuma sniedzējam vai citai personai, attiecībā uz kuru tiek veiktas šīs darbības, tiesneša lēmuma kopiju. Persona par to parakstās lēmuma kopijā. Ja persona atsakās parakstīties, procesuālās darbības veicējs to atzīmē procesuālās darbības protokolā, norādot atteikšanās iemeslu un motīvu.

(2) Uzsākot šā likuma 26.14 pantapirmās daļas 1. punktā minētās procesuālās darbības Patērētāju tiesību aizsardzības centra amatpersona informē ražotāju, pārdevēju, pakalpojuma sniedzēju vai citu personu, attiecībā uz kuru tiek veiktas šīs darbības, par tās tiesībām.

(3) Ražotājam, pārdevējam, pakalpojuma sniedzējam vai citai personai, attiecībā uz kuru tiek veiktas šā likuma 26.14 pantapirmās daļas 1. punktā minētās procesuālās darbības, ir tiesības:

1. būt klāt visu procesuālo darbību laikā, izteikt piezīmes un lūgumus;
2. sniedzot paskaidrojumus, izmantot advokāta vai cita veida juridisko palīdzību. Paskaidrojumu sniegšanas sākumu atliek uz laiku, ne ilgāku par divām stundām, ja ir nepieciešams sagaidīt advokātu vai citu juridiskās palīdzības sniedzēju;
3. iepazīties ar procesuālās darbības protokolu un tam pievienotajiem dokumentiem, izteikt labojumus un papildinājumus;
4. iesniegt sūdzību Patērētāju tiesību aizsardzības centra direktoram par Patērētāju tiesību aizsardzības centra amatpersonas rīcību.

**26.18 pants. Pārkāpumu, kas skar patērētāju kolektīvās intereses, novēršana un izbeigšana**

(1) Patērētāju tiesību aizsardzības centrs, izvērtējot konstatētā pārkāpuma, kas skar patērētāju kolektīvās intereses, raksturu un ietekmi, kā arī citus būtiskus apstākļus, ir tiesīgs:

1. ierosināt, lai ražotājs, pārdevējs vai pakalpojuma sniedzējs Patērētāju tiesību aizsardzības centra noteiktajā termiņā nodrošina darbības vai rīcības atbilstību normatīvo aktu prasībām;
2. ierosināt, lai ražotājs, pārdevējs vai pakalpojuma sniedzējs Patērētāju tiesību aizsardzības centra noteiktajā termiņā rakstveidā apņemas novērst konstatēto pārkāpumu saskaņā ar šā likuma 26.19 pantu;
3. pieņemt lēmumu par lietas izbeigšanu, izsakot aicinājumu ražotājam, pārdevējam vai pakalpojuma sniedzējam turpmāk savā darbībā nodrošināt atbilstību patērētāju kolektīvajām interesēm.

(2) Ražotājs, pārdevējs vai pakalpojuma sniedzējs nekavējoties, bet ne vēlāk kā triju darbdienu laikā pēc šā panta pirmās daļas 1. punktā minētajā ierosinājumā noteiktā termiņa beigām informē Patērētāju tiesību aizsardzības centru par izpildi, pievienojot izpildi apliecinošus pierādījumus. Ja saskaņā ar šā panta pirmās daļas 1. punktu noteiktajā termiņā ražotāja, pārdevēja vai pakalpojuma sniedzēja atbilstība normatīvo aktu prasībām nav nodrošināta, Patērētāju tiesību aizsardzības centrs ir tiesīgs pieņemt vienu vai vairākus šā panta ceturtajā daļā minētos lēmumus.

(3) Lai novērstu pārkāpuma, kas skar patērētāju kolektīvās intereses, negatīvās sekas, Patērētāju tiesību aizsardzības centrs ir tiesīgs informāciju par rakstveida apņemšanos ievietot savā tīmekļvietnē, bet savu lēmumu daļēji vai pilnībā ievietot savā tīmekļvietnē un publicēt oficiālajā izdevumā “Latvijas Vēstnesis”, turklāt ar publicēšanu saistītos izdevumus sedz ražotājs, pārdevējs vai pakalpojuma sniedzējs.

(4) Ja konstatēts pārkāpums, kas skar patērētāju kolektīvās intereses, Patērētāju tiesību aizsardzības centrs ir tiesīgs pieņemt vienu vai vairākus lēmumus, ar kuriem:

1. nosaka ražotājam, pārdevējam vai pakalpojuma sniedzējam pienākumu nekavējoties vai noteiktā termiņā izbeigt pārkāpumu, kas skar patērētāju kolektīvās intereses;
2. aizliedz pārkāpumu, kas skars patērētāju kolektīvās intereses, ja tas vēl nav uzsākts, bet ir paredzams;
3. nosaka ražotājam, pārdevējam vai pakalpojuma sniedzējam pienākumu publicēt atbilstošā saziņas līdzeklī paziņojumu, kurā atsauc informāciju, preci vai pakalpojumu, par kuru ir konstatēts pārkāpums, kas skar patērētāju kolektīvās intereses;
4. informē patērētājus, izmantojot atbilstošu saziņas līdzekli, par to, kā prasīt zaudējumu atlīdzību saskaņā ar normatīvajiem aktiem.

(5) Ja pārkāpuma, kas skar patērētāju kolektīvās intereses, izdarīšanā ir izmantota tiešsaistes saskarne un nav pieejami citi efektīvi līdzekļi, ar ko panākt, ka tiek izbeigts vai aizliegts pārkāpums, lai novērstu nopietna kaitējuma risku patērētāju kolektīvajām interesēm, Patērētāju tiesību aizsardzības centrs ir tiesīgs pieņemt vienu vai vairākus lēmumus, ar kuriem:

1. uzdod elektronisko sakaru komersantam ierobežot piekļuvi tiešsaistes saskarnei elektronisko sakaru tīklā;
2. uzdod elektronisko sakaru komersantam pārvirzīt lietotāju, kad tas piekļūst tiešsaistes saskarnei, uz tīmekļvietni vai citu tiešsaistes līdzekli, kurš tiek izmantots patērētāju brīdināšanai;
3. uzdod augstākā līmeņa domēna reģistra vai domēna vārda reģistratūrai domēna vārda atslēgšanu;
4. uzdod augstākā līmeņa domēna reģistra vai domēna vārda reģistratūrai aizliegt domēna vārda lietošanas tiesību nodošanu citām personām;
5. uzdod augstākā līmeņa domēna reģistra vai domēna vārda reģistratūrai nodot domēna vārda lietošanas tiesības iestādei, kas pieņem šo lēmumu;
6. uzdod informācijas sabiedrības pakalpojuma sniedzējam, tai skaitā mitināšanas pakalpojumu sniedzējam, izņemt, bloķēt vai ierobežot piekļuvi tiešsaistes saskarnei tiešsaistes vidē;
7. uzdod informācijas sabiedrības pakalpojuma sniedzējam izņemt saturu no tiešsaistes saskarnes.

(6) Šā panta ceturtajā vai piektajā daļā minētos lēmumus atbilstoši izdarītā pārkāpuma raksturam un ietekmei Patērētāju tiesību aizsardzības centrs ir tiesīgs pieņemt arī tad, ja tam nav pierādījumu par patērētājiem radītajiem zaudējumiem vai par to, ka pārkāpums izdarīts ar nodomu.

(7) Lai novērstu pārkāpumu, kas skar patērētāju kolektīvās intereses, zāļu jomā Veselības inspekcijai ir tiesības pieņemt šā panta piektajā daļā minēto lēmumu, arī tad, ja tai nav pierādījumu par patērētājiem radītajiem zaudējumiem vai par to, ka pārkāpums izdarīts ar nodomu.

(8) Patērētāju tiesību aizsardzības centrs lēmumā ir tiesīgs noteikt šā panta ceturtās daļas 1., 2. un 3. punktā minēto lēmumu izpildes termiņu un šā panta ceturtās daļas 3. punktā minētā atsaukuma saturu, apjomu, kā arī veidu, kādā atsaukums izplatāms. Lēmuma adresāts nekavējoties, bet ne vēlāk kā triju darbdienu laikā pēc lēmumā noteiktā termiņa beigām informē Patērētāju tiesību aizsardzības centru par lēmuma izpildi, pievienojot izpildi apliecinošus pierādījumus.

(9) Šā panta piektās daļas lēmuma adresāts nav atbildīgs par šā panta piektajā daļā minētā lēmuma izpildes rezultātā trešajām personām radītajiem zaudējumiem.

(10) Kārtību, kādā Patērētāju tiesību aizsardzības centrs un Veselības inspekcija sagatavo un nosūta elektronisko sakaru komersantam, augstākā līmeņa domēna reģistram vai reģistratūrai, vai informācijas sabiedrības pakalpojumu sniedzējam šā panta piektajā daļā minēto lēmumu, kā arī lēmumā ietveramā pieprasījuma formu, lēmuma nosūtīšanas veidu, izpildes veidu un darbības termiņu, nosaka Ministru kabinets.

**26.19 pants. Rakstveida apņemšanās**

(1) Rakstveida apņemšanās ir dokuments, ko pēc Patērētāju tiesību aizsardzības centra ierosinājuma paraksta ražotājs, pārdevējs vai pakalpojuma sniedzējs, apņemoties noteiktā termiņā novērst konstatēto pārkāpumu. Rakstveida apņemšanās var ietvert ražotāja, pārdevēja vai pakalpojuma sniedzēja apņemšanos:

1. neveikt noteiktas darbības;
2. veikt noteiktas darbības, tostarp sniegt papildu informāciju, kas nepieciešama, lai nodrošinātu patērētāju kolektīvo interešu ievērošanu, publicēt atbilstošā saziņas līdzeklī paziņojumu, kurā atsauc informāciju, preci vai pakalpojumu, par kuru ir konstatēts pārkāpums, kas skar patērētāju kolektīvās intereses;
3. atlīdzināt patērētājiem nodarītos zaudējumus.

(2) Parakstot rakstveida apņemšanos, kurā norādīts pārkāpums, kā arī tā novēršanas veids un termiņš, ražotājs, pārdevējs vai pakalpojuma sniedzējs atzīst, ka ir izdarījis konstatēto pārkāpumu. Rakstveida apņemšanās uzskatāma par saņemtu (stājas spēkā) ar brīdi, kad Patērētāju tiesību aizsardzības centrs apstiprina tās pieņemšanu, ražotājam, pārdevējam vai pakalpojuma sniedzējam rakstveidā apliecinot, ka attiecīgie pasākumi ir pietiekami pārkāpuma un tā ietekmes novēršanai Patērētāju tiesību aizsardzības centrs apliecinājumu par rakstveida apņemšanās pieņemšanu paziņo Paziņošanas likumā noteiktajā kārtībā. Pārkāpuma novēršanas termiņš nepārsniedz laiku, kas nepieciešams, lai ražotājs, pārdevējs vai pakalpojuma sniedzējs varētu veikt paredzētos pasākumus un nodrošinātu patērētāju kolektīvo interešu ievērošanu, un parasti nedrīkst būt ilgāks par trim mēnešiem, izņemot gadījumus, kad ilgāku termiņu pamato paredzēto pasākumu raksturs.

(3) Ja ražotājs, pārdevējs vai pakalpojuma sniedzējs saskaņā ar šā likuma 26.18 panta pirmās daļas 2. punktu rakstveidā apņemas novērst konstatēto pārkāpumu un rakstveida apņemšanās stājusies spēkā, Patērētāju tiesību aizsardzības centrs nepieņem šā likuma 26.18panta ceturtajā vai piektajā daļā minētos lēmumus un izbeidz administratīvo lietvedību daļā par pārkāpumu, kuru ražotājs, pārdevējs vai pakalpojuma sniedzējs apņemas novērst. Ja Patērētāju tiesību aizsardzības centrs konstatē, ka rakstveida apņemšanās netiek pildīta, tas ir tiesīgs pieņemt vienu vai vairākus šā likuma 26.18 panta ceturtajā vai piektajā daļā minētos lēmumus.

(4) Ražotājs, pārdevējs vai pakalpojuma sniedzējs nekavējoties, bet ne vēlāk kā triju darbdienu laikā pēc šā panta trešajā daļā noteiktā termiņa beigām informē Patērētāju tiesību aizsardzības centru par izpildi, pievienojot izpildi apliecinošus pierādījumus.

**26.20 pants. Lēmums par pagaidu noregulējumu**

(1) Ja Patērētāju tiesību aizsardzības centram ir pamats uzskatīt, ka pārkāpums var radīt tūlītēju un būtisku kaitējumu konkrētas patērētāju grupas ekonomiskajām interesēm, tas ir tiesīgs pieņemt šā likuma 26.18 panta ceturtajā daļā vai piektajā daļā minēto lēmumu kā pagaidu noregulējumu.

(2) Ja Veselības inspekcijai ir pamats uzskatīt, ka pārkāpums var radīt tūlītēju un būtisku kaitējumu konkrētas patērētāju grupas ekonomiskajām interesēm, tā ir tiesīga pieņemt šā likuma 26.18 panta piektajā daļā minēto lēmumu kā pagaidu noregulējumu.

(3) Lēmums par pagaidu noregulējumu ir spēkā no tā paziņošanas brīža līdz brīdim, kad tas ar Patērētāju tiesību aizsardzības centra vai Veselības inspekcijas lēmumu tiek atcelts vai grozīts vai kad stājas spēkā Patērētāju tiesību aizsardzības centra vai Veselības inspekcijas galīgais lēmums.

**26.21 pants. Lēmuma pārsūdzēšana**

(1) Patērētāju tiesību aizsardzības centra vai Veselības inspekcijas lēmumu persona, kuras tiesības vai tiesiskās intereses tiek ierobežotas, var pārsūdzēt Administratīvajā rajona tiesā normatīvajos aktos noteiktajā kārtībā. Patērētāju tiesību aizsardzības centra vai Veselības inspekcijas lēmuma pārsūdzēšana neaptur tā darbību.

(2) Patērētāju tiesību aizsardzības centra vai Veselības inspekcijas lēmumu par pagaidu noregulējumu persona, kuras tiesības vai tiesiskās intereses tiek ierobežotas, var pārsūdzēt 10 dienu laikā no tā paziņošanas dienas. Lēmuma pārsūdzēšana neaptur tā darbību.

(3) Pieteikumu par Patērētāju tiesību aizsardzības centra vai Veselības inspekcijas lēmumu par pagaidu noregulējumu tiesa izskata rakstveida procesā 14 dienu laikā. Tiesas lēmums nav pārsūdzams un stājas spēkā tā pieņemšanas dienā.”

1. aizstāt 28.panta trešajā daļā vārdu “pirmajā” ar vārdu “otrajā”.
2. papildināt 30.panta septīto daļu pēc vārdiem “nepamatotas kavēšanās” ar vārdiem “bet ne vēlāk kā 14 dienu laikā”.
3. Papildināt pārejas noteikumus ar 36. un 37. punktu šādā redakcijā:

“36. Procesu salāgošana un pāreja uz šī likuma 8. panta piektajā daļā noteikto kārtību minēto informāciju saņemt izmantojot tikai kredītinformācijas biroju starpniecību, pilnībā jānodrošina gada laikā no normas spēkā stāšanās.”

“37. Ministru kabinets līdz 2020. gada 1. decembrim izdod šā likuma 26.18 panta desmitajā daļā minētos noteikumus.”

Likums stājas spēkā 2020. gada 17. janvārī.

Ekonomikas ministrs R. Nemiro

Vīza:

Valsts sekretārs Ē. Eglītis